**FU 28 marts 2022**

*Deltager: Jonas Jordalen, Hanne Koue Johansen, Mette Jørgensen, Jette Schmidt og Klaus Aakær Olesen*

**Siden sidst:**

Hanne og Mette har været til møde med andre flerstrenget foreninger gennem DGI. Emnet om tobaksfri forening var et punkt vi også gerne vil fremme processen i AIF. Vi er jo i dialog med Hallen om et rygeskur.

**Evaluering GF:**

Vi havde en rigtig hyggelig og vellykket Generalforsamling. Der var mødt 85 glade mennesker op og vi kom igennem alt det vi skulle og overrakt en masse anerkendelser. Der var desværre mange af dem skulle have skulderklap der ikke var mødt op. Til næste år skal vi være bedre til at opfordre dem der skal have anerkendelse til at møde op til GF.

Det er formanden der fremlægger det meste til GF. Det skal evt. ændres til næste år så resten af FU bliver mere synlig til GF.

**Konstituering:**

Fu består nu af:

Formand Klaus Aakær Olesen

Næstformand Jonas Jordalen

Medlem Hanne Koue Johansen

Medlem Mette Jørgensen

**Cykelsponsorløbet:**

Vi mangler 2 – 3 frivillige der kan være med til at arrangere cykelsponsorløbet. Der er et stykke tid til endnu, men det kunne være rart at finde et par kandidater.

**Placering Multibanen:**

Der har været lidt klager over planlagte placering af Multibane. For ikke at risikere unødvendige dårlig stemning med naboer, mener FU at det er bedst at flytte placering. Meget gerne om til enden af klubhuset.

Vi ønsker den stadig forholdsvis tæt på klubhuset for at skabe en sammenhæng.

**Repræsentantskabsmøde i Hallen:**

Der er ikke indkaldt endnu, men vi har fået at vide at der afholdes repræsentantskabsmøde i Hallen den 20. april.

Vi vil rigtig gerne deltage. Klaus finder ud af hvor mange vi må deltage.

**EVT.**

En fælles udflugt med Bestyrelsen kunne snart være på sin plads, for at sammenryste og motivere.

Forslag om en tur den 23. september tages med til Bestyrelses møde

Kassereren syntes det er ved at gå rigtig træls med at få indleveret bonner ved køb og beskrivelser når der meldes til kurser. Det tager vi med på Bestyrelsesmøde.